
JOSEPHUS ALOJSIUS 


Dei et Apostolicee Sedis Gratia Episcopus 


Commendator Ordinis C. R. Austr. Francisci Josephi &c. &c. 


Venerabili Clero Salutem et Benedictionem! 


Perculsi tristissimo nuntio, quod Provincia una per turbatores jurium a Patrimonio S, Petri 
avulsa; quod similis calamitas ab iisdem hostibus sacrae reipublicae struatur, quodq idcirco præsens 
Successor S. Petri ac Hieres Patrimonii tantopere ad conservandam Primatus majestatem nec non ob 
utilitatem tot orbis Catholici populorum necessarii, destitutus copiis, quarum armis vim vi repelleret, 
verbis duntaxat energicis contra ejusmodi nefarios ausus protestatur, et ob tantas in navigium $. 
Petri procellas, ad Patrem misericordiarum ingemiscendo, illacrimatur. Nos filii Patris Urbis ae Orbis, 
injuriis his manifestis, indignantes, ut dolorem aliquantulum liniamus Patris nimis afflicti, Contesta- 
tionem addictionis et fidelitatis, nomine Nostro, Venerabilis Capituli ac Dieceseos totius 
ad pedes SS. Pap: Pii IX. devolvimus, eujus tenor est sequens: 


SANCTISSIME PATER! 


Vivimus quidem frigidori sub colo; cor tamen nostrum ardet dolore in adversis, 
ardet gaudio in prosperis Ecclesiae Catholice rebus. Quemadmodum Occidentalis Europae 
Antistites testati sunt, aegro se animo accipere injuriam, quam seculi iniquitas Sanctae Sedi 
inferre intentat; ita et nos exigua pars magnae olim et semper Vicariis Christi fidelis Polo- 
niae, ('Tarnoviensem ajunt Diccesim) 'illacrimante Christianitatis Patre, tantae filiorum ;suerum 
levitati, et ingratitudini, ingemiscimus et moerore conficimur. Plorandum vere est cum Pro- 

pheta, quod homines,a veritate aberrantes, Sionem novam, Urbem fortitudinis nostrae, Prin- 
cipem Provinciarum, Dominam gentium, et Magistram omnis veritatis, Romam turbare praesu- 
mant, et suo decore, sua majestate spoliare non vereantur. 


Levius sentitur vulnus, telis, quae de alienis vibrantur castris, inflictum; quid enim 
ab hoste non timendum? sed et illis, qui sub paterno, suavique Sanctitatis Vestrae sce- 
piro, pingui nutriuntur pane, frementibus, iu unum convenientibus, ut adversus Christi Unctum 
meditentur inania, tam nefarios impiosque ausus quis sani sensus non damnabit, quis non 
detestabitur?! Adeone facile obliviscantur eorum, quae unus ex illis, de Cathedra publica professus 
est, docendo: Pontificatum Ecclesiae Catholicae nutu divino Romae fixum, omnem Italiae glo- 


riam, et salutis praesidium constituere? ! 


Sidus illud divinum non solum Italiam illustrat et fovet, verum etiam totum. in Or- 
bem terrarum salutare lumen suum diffundit. Quidquid admiramur vere magnum, vere decorum, 
quod humanitatem nobilitat, libertatem sanam tuetur; id nonnisi Sedi Apostolice, in acceptis 
referendum est, Inde omnis veritatis, et justitiae fundamentum; inde juris et melioris ordinis 
institutionem, inde tutelam et levamen illis, qui impune posse opprimi putabantur, repeti oppor- 
tere, paginis historicis testimonium dicentibus, quis negare audebit? Multa sunt et adeo multa, 
ut hic edici nequeant, quibus variis temporibus Polonia Ritibus Romanis adscripta, a Sancta 
Sede ornabatur; eminentius est cmteris, quod Roma vigilante, laborante, aspero frigidioris 
Aquilonis afflatui subtracta, cum ceiviliori et cultiori Europa, in unum coaluerit corpus et pro- 
pugnaculum Ecclesiae Catholicae facta, ferocibus Orientis impetibus sese opponendo gloriosis 
inclaruerit triumphis. 

Antiquis olim regulis, ut tradunt Patres Africani ad beatae memoriae S, "Theodorum 
Episcopum Romanum, sancitum fuit, ut etiam in remotis, et longinquis Provinciis nihil deci- 
datur, et tractetur, nisi prius ad Almae Sedis notitiam delatum fuisset; his diebus novatores 
pertaesi. Magistrae, qua moderante humanum genus et pace et prosperitate fruebatur, tantum 
se sapere existimant, ut Cathedrae Petri consilia sua obtrudere, et reformatorum quadam 
auctoritate sibi arrogata, in negotia ejus involare audeant! Cui et quando profuere molimina 
contra Romam, sine Roma suscepta? An quod divinum, humanis consiliis emendari possit? 


Sanctissime Pater! Admissis in loco Sancto desolationis signis, laesis in mini- 
mo Primatus Catholici juribus, visa desolatione in Regno Christi, Orbis Catholicus. deflendo 
hane calamitatem, suis immergeretur lacrimis! Id intendunt, qui naufragio circa fidem facto, 
contra nos militant, idque suis principiis arridere, manifestum est. An vero illi, qui in subli- 
mitate positi, catholico saltem nomine gaudent, advertant, quo tendant, justum suboritur dubium. 
Quadam inordinata. aviditate. ducti, impetunt. in Patrimonium, S. Petri, cui tuendo plura decem 

saeculis, jus dicunt, subruere tentant, tantae sanctitatis et antiquitatis solium, unde suae dignitatis 
sanctionem -derivari ignorare non deberent. Viderint, an suo commodo, an suae' causae hac 
agendi ratione patrocinentur! Viderint, quomodo id, quod suum esse volunt, defendant! Heu! 
male stat, male contra pravas machinationes ratione defenditur, quod nonnisi superna unctione 
venerabile efficitur et firmum! Huic traditioni renuntiaturi adeo in profundum ruunt, ut in 
principatu temporali, nihil, nisi terrenum conspiciatur. Moto angulari lapide, turbatis fundamentis, 
corruat, necesse est, totum; aedificium. Incredibile apparet, quod Gallia, exordio. Imperii sui 
tam sancte mundo pacem pollicita; tantis motibus excitandis videatur. (utinam videatur) prae- 
bere ansam; numquid primogeniturae juribus insignis, ausura sit prodigum filium in substantia 
patris sui agere? 

Eo poenam Dei in filios ingratitudinis insinuari cernimus, quod spreta temporis acti experien- 
tía susque deque habere velint cuncta instituta etsi divina. Huic morbo sanando, quod effica- 
cius remedium, nisi supplices ad Deum misericordem tollere manus, ut tempus visitationis 
abbrevietur, et discussa errorum nube, et sedatis inde se evolventibus procellis, sol justitiae, 
tranquillitatis et laetitiae oriatur! Nos. cum populo antiquae pietatis tenaci, Sedique Apostoli- 
cae addictissimo ardentissimis Coelos pulsamus precibus, et speramus, Cor paternum Sancti- 
tatis Vestrae in his angustiis brevi dilatatum iri. Quamdiu mundus titubabit? quis hoc 
dabit mortalium? sed ne voragine, sua eulpa parata deglutiatur, salutis suae stellam polarem 
respiciet Romam. Pater omnis luminis erudiet et intelligere faciet Reges ea, quae ad pacem 
et salutem eorum sunt. Quemadmodum olim, Roma loquente, universus ad ordinem compone- 
batur Orbis, ita et modo inter medios aestuantis maris fluctus, Petra, supra quam Christus 
Ecclesiam aedificavit, nec infernorum potestate vincendam, stabit, et Vicarius Christi Domini 
leges fidelibus dabit, atque juxta effata divina in finem saeculorum nutantia fratrum. suorum 
corda diriget, et confirmabit. 

In eo omnis consolatio nostra, eo tendunt Vota nostra! Hac spe freti precamur, ut 
ejus svavitaie Sianctissime Pater! recreeris, et diu, diu Ecclesiae Dei incolumis vivas. 
Hoc sensu affecti maximo cum pietatis et venerationis cultu, ad Sanctitatis Vestrae pedes 
provoluti benedictionem apostolicam  expetimus, sumusque Sanctitatis Vestrae devotissimi 
filii, et servi obsequentissimi. 

"Tarnoviae 9. Januarii 1860. 

Insuper Memorandum ad Congressum Parisiis celebrandum paravimus, in quo et exor- 
bitantes osorum religionis nec non pacis ausus, et funestas jurium hsreditariorum aggresionis sequelas 
tetris coloribus non solum depinximus, verum et necessitatem conservandi Patrimonium- S. Petri firmis 
argumentis exhibuimus, obtestantes respectivos Reprsesentantes, quatenus zquitatem ac justitiam erga 


Patrimonium S. Petri pro basi ponere. adlaborent. 
Deniq Vener. in Christo Fratres! bene nostis, manifestationem luctus, aut protestationem, 

obtestationemve nedum sufficere ad profligándos tantos sacrae reipublicae hostes .. opus esse armis. 
Ecclesia, uti diximus, non habet arma, nisi preces coelum penetrantes, atque vim veritatis, cui moría- 
lium nullus omnino ac semper animum occludere valet. Quum armis ex aere destituamur, arma ex 
corde arripiamus, orationes videlicet continuas mittamus ad Ipsum, qui edixerat: portae inferi 
non praevalebunt ad versus eam. Exemplo nobis sit ecclesia primzva Hierosolimitana, a qua, ut legimus 
in Act. ap. C. XII. oratio fiebat sine intermissione.. ad Deum pro Principe Apostolorum, qui ab 
Herode missus erat in carcerem, etin eo servabatur, ast misit Dnus Angelum et eri- 
puit eum de manu Herodis.. ob fervidas fidelium preces &e. Nostis Fratres Dilectissimi! funestam 
patrimonii faciem sub Pio VII, imo sub eodem Pio IX. verum Pater misericordiarum suspiriis fide- 
lium flexus id ad pristinum reduxit statum. Junctis igitur fletibus ac precibus ut gratissimi filii conemur 
propulsare calamitates a Patre Nostro Clementissimo, imo ab universa ecclesia. Nos in ecclesia Cathedrali 
jam celebravimus devotionem hunc in finem solennissimam; nunc restat, ut similis fiat per Dioecesim. 
Ordinamus igitur, ut 

1. proxima aliqua Dominica pro simili devotione eligatur, quae attamen praevie populo fideli 
annuntietur, qua Dominica celebretur summa pro conversione osorum religionis Catholicae et pacis, 
praesertim patrimonii S. Petri. E suggestu autem depingantur calamitates ecclesiae et in specie regno 
poritificio imminentes, prout e plagellis publicis innotuerunt, quibus fidelis populus et ad commisera- 
lionem. et ad supplicationem. concitetur. 

2. Post hanece Missam votivam, coram exposito Sacramento in pixide Litaniae de B. V. 
Mariae, cujus immaculatz Conceptionis Papa Pius IX. maximum propugnatorem assertoremq. se ex- 
hibuerat, decantentur; oratio pro Papa, atq. Orationes: Modlitwy w powszechnéj potrzebie 
calego chrzesciaüstwa, quae in libro: Książka dla uzytku paraf. kościołów. pag. 62. 
63, 64. reperiuntur, clara voce recitentur; postmodum supplicationes: S. Boże... canantur; deniq. be- 
medictio consueta detur, sub decantatione adzequati hymni. 

9. In eadem exhortatione commendetur fideli populo, ut porro quotidie recitet ad intentionem 
eandem. 1. Pater et 4. Ave cum Gloria Patri, quemadmodum jam predisposueramus in Cur. XI. 
a. e. sub N. praes. 146. 

4. Quisque Vestrum Venerabiles Fratres! penes Missam quotidie, quando Rubricæ id per- 
mittunt, Collectam pro Papa sumat. &c. &c. 

Utinam dierum nunc bachanalium laetitia temperetur luctu ob vulnera, quae SS. Patri No- 
stro, imo toti Ecclesiae infliguntur; dies hi sanctificentur potius suspiriis, deprecationibus, mortificatio- 
nibus, ut Dominus, cui etiam: venti et mare obediunt, navigium Peiri undique fluctibus quassatum 'sal- 
vare, principia perversissima quoad stabiliendum novum inter Principes ordinem, juxta lancem juris 
fortioris &c. radicitus evellere atq. efficere dignetur, ut Crux de Cruce mox replendescat titulo: 
Victoria... dum consternati filii in'universo dispersi orbe clamitant quasi ex uno ore: Domine! salva 
Ln085,perimus. 


Dabamus in Palatio Eppali Tarnovie 22. Jan. 1860. 
Josephus Alojsius, 


Episcopus "Tarnoviensis, 


— Typis Anastasii Rusinowski Tarnoviae, 1860. 


